CELEX: 32008D0864
Language: fi
Date: 2008-07-30 00:00:00
Title: 2008/864/EY: Komission päätös, tehty 30 päivänä heinäkuuta 2008 , luonnoksesta Tšekin tasavallan asetukseksi, jossa säädetään ravintolisiä ja elintarvikkeiden täydentämistä koskevista vaatimuksista (tiedoksiannettu numerolla K(2008) 3963) (ETA:n kannalta merkityksellinen teksti)

18.11.2008   
            
            
               FI
            
            
               Euroopan unionin virallinen lehti
            
            
               L 307/4
            
         
      KOMISSION PÄÄTÖS,
   tehty 30 päivänä heinäkuuta 2008,
   luonnoksesta Tšekin tasavallan asetukseksi, jossa säädetään ravintolisiä ja elintarvikkeiden täydentämistä koskevista vaatimuksista
   (tiedoksiannettu numerolla K(2008) 3963)
   (Ainoastaan tšekinkielinen teksti on todistusvoimainen)
   (ETA:n kannalta merkityksellinen teksti)
   (2008/864/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (1) ja erityisesti sen 11 artiklan 2 kohdan b alakohdan ja 12 artiklan,
   sekä katsoo seuraavaa:
   
               (1)
            
            
               Vitamiinien, kivennäisaineiden ja eräiden muiden aineiden lisäämisestä elintarvikkeisiin annetussa asetuksessa (EY) N:o 1925/2006 säädetään siinä tapauksessa, että yhteisön säännöksiä ei ole, sellaisten uusien kansallisten säännösten ilmoittamisesta ja arvioimisesta, jotka koskevat muun muassa tiettyjen muiden aineiden käytön kieltämistä tai rajoittamista tiettyjen elintarvikkeiden valmistuksessa.
            
         
               (2)
            
            
               Asetuksen (EY) N:o 1925/2006 12 artiklassa säädetyn menettelyn mukaisesti tulkittuna yhdessä asetuksen 11 artiklan 2 kohdan b alakohdan kanssa Tšekin viranomaiset ilmoittivat komissiolle 30 päivänä marraskuuta 2007 luonnoksesta asetukseksi, jossa säädetään ravintolisiä ja elintarvikkeiden täydentämistä koskevista vaatimuksista, ja erityisesti sen 2 artiklan 3 kohdasta ja 4 artiklasta sekä liitteistä 4 ja 5.
            
         
               (3)
            
            
               Asetusluonnoksen 2 artiklan 3 kohdassa vahvistetaan asetusluonnoksen liitteen 4 avulla luettelo asetuksen (EY) N:o 1925/2006 2 artiklan 2 kohdassa tarkoitetuista muista aineista sekä vastaavat edellytykset, joiden mukaisesti näitä aineita voidaan käyttää ravintolisien valmistuksessa.
            
         
               (4)
            
            
               Asetusluonnoksen 2 artiklan 3 kohdassa ja 4 artiklassa vahvistetaan asetusluonnoksen liitteen 5 avulla luettelo kasveista ja muista aineista, joiden käyttö on kielletty ravintolisien ja yleensä elintarvikkeiden valmistuksessa.
            
         
               (5)
            
            
               Asetuksen (EY) N:o 1925/2006 12 artiklan 2 kohdan säännösten mukaisesti komissio on kuullut muita jäsenvaltioita elintarvikeketjua ja eläinten terveyttä käsittelevässä pysyvässä komiteassa.
            
         
               (6)
            
            
               Asetusluonnoksessa ei nykymuodossaan kerrota, miksi liitteeseen 4 sisältyvien aineiden on oltava siinä ilmoitettujen kynnysarvojen mukaisia kansanterveyssyistä.
            
         
               (7)
            
            
               Koska asiasta ei ole yhdenmukaistettua yhteisön lainsäädäntöä, jäsenvaltioilla on toimivalta säännellä tavaroiden tuotantoa ja kaupan pitämistä alueellaan sanotun kuitenkaan rajoittamatta EY:n perustamissopimuksen 28 ja 30 artiklan soveltamista.
            
         
               (8)
            
            
               Erityisesti asetusluonnoksen 2 artiklan 3 kohta tulkittuna yhdessä sen liitteen 4 kanssa näyttää tarkoittavan, että muiden kuin siinä lueteltujen aineiden käyttö ei ole sallittua ravintolisien valmistuksessa.
            
         
               (9)
            
            
               Vaikka osoitettaisiinkin, että liite 4 on perusteltu kansanterveyssyistä, asetusluonnoksessa ei kerrota, miten käsitellään sellaisia toisissa jäsenvaltioissa laillisesti tuotettuja ja/tai kaupan pidettyjä tuotteita, jotka eivät täytä asetusluonnoksen 2 artiklan 3 kohdassa ja 4 artiklassa säädettyjä vaatimuksia.
            
         
               (10)
            
            
               Asetusluonnos ei sisällä mitään säännöstä, jolla varmistettaisiin sellaisten toisissa jäsenvaltioissa laillisesti tuotettujen ja/tai kaupan pidettyjen ravintolisien vapaa liikkuvuus, jotka sisältävät liitteeseen 4 sisältyviä aineita mutta eivät siinä säädettyjen edellytysten mukaisesti tai jotka sisältävät muita kuin liitteeseen 4 sisältyviä aineita, joko vastavuoroista tunnustamista koskevan lausekkeen muodossa tai sellaisen hyväksymismenettelyn muodossa, joka antaa talouden toimijoille mahdollisuuden saada tällaiset aineet sisällytetyiksi kansalliseen sallittujen aineiden luetteloon.
            
         
               (11)
            
            
               Ilmoitetun asetuksen 2 artiklan 3 kohdan ja 4 artiklan nojalla yhdessä sen liitteen 5 kanssa tulkittuna ravintolisät ja yleensä elintarvikkeet eivät saa sisältää narkoottisia tai psykotrooppisia aineita, luokan 1 lähtöaineita eivätkä mitään muitakaan aineita, joilla on osoitettu olevan toksisia, genotoksisia, teratogeenisia, hallusinogeenisia, narkoottisia tai muita haitallisia vaikutuksia ihmiskehoon, eikä myöskään mitään liitteeseen 5 sisältyviä aineita. Tiettyjen muiden aineiden kieltäminen ravintolisien ja yleensä elintarvikkeiden valmistuksessa voi olla perusteltua ihmisten terveyden ja elämän suojelemiseksi siten kuin EY:n perustamissopimuksen 30 artiklassa tarkoitetaan.
            
         
               (12)
            
            
               Koska viimeksi mainitussa artiklassa määrätään suppeasti tulkittavasta poikkeuksesta sääntöön, joka koskee tavaroiden vapaata liikkuvuutta yhteisössä, on siihen viittaavien kansallisten viranomaisten osoitettava kussakin tapauksessa, että kansalliset ravitsemustottumukset ja kansainvälisen tieteellisen tutkimuksen tulokset huomioon ottaen heidän sääntönsä ovat tarpeen kyseisessä määräyksessä tarkoitettujen etujen tehokkaaksi suojaamiseksi ja erityisesti, että kyseisten tuotteiden kaupan pitäminen aiheuttaa todellisen vaaran kansanterveydelle.
            
         
               (13)
            
            
               Tšekin viranomaiset eivät ole esittäneet näyttöä, jolla voitaisiin perustella sellaisen luettelon laatiminen, joka sisältää ravintolisien ja yleensä elintarvikkeiden valmistuksessa kielletyt aineet.
            
         
               (14)
            
            
               Vaikka tällainen näyttö esitettäisiinkin, asetusluonnos ei sisällä mitään säännöstä, jolla varmistettaisiin sellaisten toisissa jäsenvaltioissa laillisesti tuotettujen ja/tai kaupan pidettyjen ravintolisien ja yleensä elintarvikkeiden vapaa liikkuvuus, jotka sisältävät aineita, joita siinä ei sallita.
            
         
               (15)
            
            
               Sen vuoksi asetusluonnos ei tarjoa riittäviä takeita siitä, että EY:n perustamissopimuksen 28 ja 30 artiklasta johtuvat talouden toimijoiden oikeudet on turvattu.
            
         
               (16)
            
            
               Komissio on näiden huomioiden perusteella antanut asetuksen (EY) N:o 1925/2006 12 artiklan 3 kohdan nojalla kielteisen lausunnon.
            
         
               (17)
            
            
               Tšekin viranomaisia olisi sen vuoksi pyydettävä olemaan hyväksymättä kyseistä asetusluonnosta ja muuttamaan sitä EY:n perustamissopimuksen 28 ja 30 artiklan mukaisesti ottaen huomioon komission kielteisessä lausunnossaan esittämät huomiot.
            
         
               (18)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   1.   Tšekin tasavallan on pidättäydyttävä hyväksymästä luonnostaan asetukseksi, jossa säädetään ravintolisiä ja elintarvikkeiden täydentämistä koskevista vaatimuksista, ellei sitä muuteta 2 kohdan mukaisesti.
   2.   Tšekin tasavallan on muutettava kyseistä asetusluonnosta, jotta siihen sisällytetään selvä viittaus sellaisten tuotteiden käsittelyyn, jotka eivät täytä ilmoitetun luonnoksen vaatimuksia mutta joita tuotetaan ja/tai pidetään kaupan laillisesti toisissa EU:n jäsenvaltioissa, Turkissa tai ETA-valtioissa.
   2 artikla
   Tämä päätös on osoitettu Tšekin tasavallalle.
   
      Tehty Brysselissä 30 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 404, 30.12.2006, s. 26.